rlitschk/wikidir huggingface dataset:
Wolfram Dorn (* 18. Juli 1924 in Altena; † 17. Juni 2014 in Halver) weer en düütsch Politiker (FDP) un Schriever. He weer van 1969 bit 1972 Parlamentarisch Staatssekretär bi den Bundsbinnenminister. Nah den Besöök vun de Volks- un Rektoratsschool hett Dorn en Landwertschapsschool besöcht un hett sück för en landwertschaplich Tätigkeit in Kamerun vörbereit. Dorn nehm as Suldat vun de Waffen-SS an' Tweeten Weltkrieg deel un keem 1944 in Kriegsfangenschap, ut de he 1946 entlaaten wurr. 1946 fung he en Utbillen to'n Industriekoopmann an mit ansluuten Verwaltensprüfung för den Apenlichen Deenst. Af 1949 weer he tonächst Verwaltensangestellter un denn Geschäftsführer bi de FDP. Van 1962 bit 1969 weer he Direkter vun den Düütschen Architekten- un Ingenieurverband as ok Chefredakteur vun de Düütsch Architekten- un Ingenieurtietschrift. Van 1973 bit 1977 weer he Verlagsbaas vun de Tietschrift liberal. Nahdem he in de Tüschentiet as free Schriever arbeit harr, övernehm Dorn 1981/82 den stellvertreden Vörstandsvörsitt vun dat Forschens- un Beraadensinstitut DATUM. Van 1982 bit 1985 weer Dorn Direkter vun de Westdüütsch Landsbank - Girozentrale. Siet 1985 weer he weer as freeschaffen Schriever tätig. Up den negenten Schrieverkongress vun den Verband vun düütsch Schrievers (VS), hüüd in ver.di, in Frankfort an'n Main (8.
Gustave LeBrisoys Desnoiresterres (* 20. Juni 1817 in Bayeux, Calvados; † 14. Januar 1892) weer en französch Kultur- un Literaturhistoriker. Desnoiresterres leev as Mitarbeiter vun verscheeden Journalen in Paris. Vun sien Schriften sünd besünners dejenigen, de sück mit dat Kulturleven vun dat 18. Johrhunnert befaaten, as Siedenstücke to de verwandten Studien vun de Bröers Goncourt bemarkenswert. Sien vun de Académie française prieskröönt Hööftwark in disse Richt is: Voltaire et la société française au XVIIIe siècle (Paris 1867–75, 8 Bde.). Buterdem sünd to nömmen: Les Cours galantes (1859–64, 4 Bde.); Gluck et Piccinni, 1774 - 1800 La musique française au XVIIIe siècle (2. Aufl. 1875); Grimod de LaReynière et son groupe (1877); Iconographie voltairienne, histoire et description de ce qui a été publié sur Voltaire par l'art contemporain (1878); Epicuriens et lettrés. XVII. et XVIII. siècles (1879); Les étapes d'une passion (1882) un La comédie satirique au XVIIIe siècle Histoire de la société française par l'allusion (1884). Normdaten: GND: 11608426X (OGND, AKS) | LCCN: n86080732 | VIAF: 52055934 | Wikipedia-Personensöök
Daniel Nathans (* 30. Oktober 1928 in Wilmington, Delaware; † 16. November 1999 in Baltimore, Maryland) weer en US-amerikaansch Mikrobioloog un Biochemiker. He weer dat negente un jüngste Kind vun de russisch Immigranten Samuel Nathans un de sien Fru Sarah Nathans boren Levitan. He hett an de Washington University in St. Louis Medizin studeert un dat Studium 1954 afslooten. In de Folge hett he an dat Columbia-Presbyterian Medical Center in New York un den National Institutes of Health in Bethesda, Maryland arbeit. 1959 keem he an dat Rockefeller Institute for Medical Research, wo Fritz Albert Lipmann arbeiten dee. 1976 wurr he mit den National Academy of Sciences Award in Molecular Biology uttekent. 1978 kreeg Nathans tosommen mit Werner Arber un Hamilton Othanel Smith den Nobelpries för Physiologie oder Medizin „för hör Opdecken vun de Restriktschoonsenzyme un dat Anwennen vun disse Enzyme in de Molekulargenetik“. Van 1994 bit 1995 weer Nathans as Nahfolger vun William Chase Richardson Präsident vun de Johns Hopkins University. Nathans weer verheiraadt mit Joanne Gomberg un harr dree Söhn, Eli, Jeremy un Ben. Daniel Nathans up de Sieden vun den Nobelpries (engelsch)
Johann Cramer (* 29. Juli 1905 in Nörden/Oostfreesland; † 14. Januar 1987 in Willemshaven) weer en düütsch Politiker (SPD). Cramer hett nah de Volksschool de Hannelsschool besöcht un ansluutend en koopmännisch Lehre maakt. Af 1924 hett he as Redakteur bi de vun Hermann Tempel leit Ostfriesische Volkszeitung arbeit Bit 1931 weer he ok Vörsitter vun den „Zentralverband der Angestellten“ in Emden, ansluutend weer he bit 1933 Chefredakteur vun dat Volksblatt in Saalfeld. 1933 keem he ut politisch Grünnen vörövergahnd in Haft. Nahdem he weer entlaaten wurrn weer hett he eerst en Akzidenz-Druckeree un later en Schohinlagen-Fabrik grünnd. Af 1941 weer he Suldat un keem gegen Kriegsenn in britisch Kriegsfangenschap, ut de he 1946 entlaaten wurr. Nah den Tweeten Weltkrieg wurr Cramer 1946 Bedrievsprüfer bi dat Hööftarbeitsamt in Emden, ansluutend Baas vun dat Kreiswertschaptsamtes Nörden. He weer Lizenzdräger vun de Norddeutsche Rundschau, deren Chefredakteur he 1954 ok wurr. Cramer hörr 1920 to de Mitbegrünner vun de „Sozialistische Jugend Norden“ un is 1921 de SPD bitreden. Siet 1955 weer he Kreisvörsitter vun de SPD in Willemshaven. Todem weer he stellvertreden Vörsitter vun den SPD-Parteibezirk Werser-Eems. 1948/49 hörr Cramer den Wertschapsraat an. 1949 wurr he as direkt wählt Afordneter Liddmaat vun den Düütschen
Siet dat de Europäers Amerika opdecken, hett man sik fraagt, wokeen de öllsten Inwahners vun Amerika weren, wo se rutkemen un woans se de Amerikas recken. Sülvst wenn dat veel Theorien gifft sünd de Wetenschopplers noch nich inverstahn. De eersten Inwahners vun Amerika warrt ok männichmal Paleoindianers nöömt. De Fraag, wokeen de eersten amerikaansche Inwahners weren un wo se rutkemen, is besünners wichtig för de Europäers al siet dat de Spaanschen in Amerika ankemen. De Paapst besloot ennlich, dat de Indianers Söhn un Döchter vun Adam un Eva weren un dat se dorüm, jüstso all de annern Völker op Eerd, ok vun ut dat Paradies kamen müssen. De indianers harrn (hebbt) ok sülvst egen Theorien över wo se rutkemen. De Wetenschopplers sitt al siet enige Johr düsse Fraag bi. Dor gifft verscheden Theorien över den Ursprung vun de amerikaanschen Indianers, aver wat nu seker is, is dat de meesten vun jüm vun ut Sibirien dörch de Beringstraat kemen. De Fragen wannehr se dorut kemen un in woveel Golven sünd jedoch noch an't Lopen. De öllsten archäoloogsche Steden sünd twüschen 13.000 un 11.000 Johr oolt. Denn warrt verdacht, dat de eersten Indianers vör 13.000 Johr ankemen. Do weer de Iestiet bina
De Uraalsch-Jukagirsche Spraakfamilie is en 1987 dörch Merritt Ruhlen ünnerstellte Makrofamilie, de de Uraalschen un de Jukagirschen Spraken tohoopfaat. Düsse Familie schull dat Finnsche un dat Ungarsche inholen. De Linguist Joseph Greenberg harr al tovör ünnerstellt, dat de Uraalschen un de Jukagirschen Spraakfamilien een gröttere Makrofamilie bilden. Düsse Hypothees is dörch veel Linguisten as kritizeerbor annahmen.
De altaischen Spraken, ok Altaispraken nöömt, sünd en hypothetische Spraakfamilie ut wat 60 in Eurasien verbreidte Spraken mit rund 200 bet 210 Millionen Snackers. Düsse Beteken geiht op de zentraalasiatischen Altaibargen torüch, de fröher as Urheimat vun düsse Spraken annahmen worrn. De altaische Spraakfamilie besteiht luut ehr Beförwoorders ut tominnst dree ünnerdeelte Spraakfamilien, de Turkspraken, de mongoolschen un de tunguuschen Spraken. Düsse dree Spraakfamilien besitt typoloogsche, phonetische, morpholoogsche un lexikaalsche Gemeensamkeiten, de dörch somige Wetenschopplers as Bewies för ehr genetische Eenheit un somit Rüchföhrborkeit op en gemeensame Vörgängerspraak (Protospraak) ansehn warrt. Wedderüm annere Forschers seht düsse Gemeensamkeiten leddiglich as Folg vun luudliche, lexikale un strukturelle Lehnen an, de dörch langtiedige areale Kontakt twüschen düsse Spraakgruppen worrn sünd.
Joseph Harold Greenberg (* 28. Mai 1915 in Brooklyn, New York; † 7. Mai 2001) weer en Linguist ut de Vereenigte Staten. Sien Arbeit gellt as Grundlaag för dat ne’e Indelen vun de Spraken in Gruppen. Sien Languages of Africa gifft en Indelen vun de afrikaanschen Spraken, de in grote Lienen noch folgt warrt. Üm dat de Archäologie alleen wenige Henwiesen büddt för de fröhe afrikaansche Geschicht, worrn Verwanntschoppen twüschen de verscheden afrikaanschen Spraken dörch Historikers bruukt, üm wat över de Migratschonen vun de verscheden Völker op den Kontinent seggen to könen. Dat Indelen weer as folgt: Biografie vun Greenberg J. Greenberg: Languages of Africa, Bloomington, 1963 Later aangeduid met Niger-Congo
En Wöörbook is en Nakieksel, dat de Woortbedüden vun en Spraak oder anner spraakliche Eenheiten gifft, meest in en alphabetisch sorteerte List. För jeden Indrag warrt faken verkloren Informatschonen oder spraakliche Äquivalent geven. En Wöörbook in’n engern Sinn deent to’t Nakieken vun spraakliche Informatschonen, wieldes de Utdruck in de wiedere Bedüden ok anner na Steekwöör ünnerdeelte Nakieksels mit primäär relevante Informatschoon as Mengformen vun twee Typen rinfaat. Dat Woort Wöörbook is in’t Plattdüütsche en dörch dat Nedderlandsche (woordenboek) un dat Hoochdüütsche beinfloote Lehnöversetten vun dat grieksche Woort lexikon (biblion): „Wöör vun en bedrepen Book“. Dat is en tohoopsette Begreep, de na en Frömdwoort bildt worr, in den all Bestanddelen vun dat Frömdwoort een bi een in’t Plattdüütsche översett worrn. In de anneren germaanschen Spraken finnt man faken desülvige Bilden as in’t Plattdüütsche. In’t Hoochdüütsche is dat Wörterbuch, in dat Nedderlandsche woordenboek. De neddersassische Mundoorten vun de Nedderlannen nöömt se woorde(n)boeken [ˈʋɔːədəˌbukŋː] oder [ˈʋɔːədnːˌbukŋː], -bouken [bɑukŋː], -boken [boːkŋː], -boouken [boːukŋː], oder wöardeboken [ˈʋœːrəˌbokŋː] oder [ˈʋøːrəˌbokŋː]. In’t Engelsche is dat Woort dictionary in Gebruuk, dat ut dat Latiensche kümmt. In’t Ooltengelsche geev dat dat Woort wordbōc. De skandivaaschen Spraken nöömt se ordbok (Sweedsch un Norweegsch), ordbog (Däänsch) oder orðabók (Ieslandsch). In de
Gravity (op plattdüütsch översett: „Gravitatschoon“) is de Titel vun en britisch-US-amerikaansch Science-Fiction-Thriller ut dat Johr 2013, de as 3D-Film produzeert worrn is. Speelbaas weer Alfonso Cuarón, de Hööftrull weer mit Sandra Bullock besett. De Premiere vun den Film weer bi de Filmfestspelen vun Venedig 2013. In de Düütschen Kino lööp he dat glieke Johr an’n 3. Oktober an. De Mischoonsspezialistsche Dr. Ryan Stone is mit den beslagen Astronaut Matt Kowalski un dree annere Astronauten in en Space Shuttle in’n Weltruum ünnerwegens. Tosamen mit en Kolleeg maakt de beiden Reparaturarbeiten an’t Hubble-Teleskop, wat för Stone de eerste Buteninsatz is. Över Funk sünd se mit de Kommandozentrale vun de NASA verbunnen un warrt so wies, dat en russ’schen Satellit in’n Ümloop tonichten maakt worrn is un de Schören un Brookstücken nu ahn Kontroll in de Ümloopbahn drieven doot. Dordör warrt ok annere Satelliten drapen, wat dat Trümmerfeld vergröttert un dat Space Shuttle in eernste Gefohr bringt. Jemehr Misschoon schall foorts afbroken warrn, man dat is al to laat. Jemehr Kolleeg blifft doot, as he vun en Trümmerdeel drapen warrt, man ok dat Hubble-Teleskop un dat Space Shuttle warrt dör tallrieke Inslääg tonichten maakt. Kowalski un Stone drievt alleen in’t Weltall vun jemehr
Disse Artikel is man blots en Stubben. Du kannst Wikipedia helpen un em verbetern. De Begreep Spraak oder Sprake, oostfr. Taal, betekent allgemeen jede mehr oder minner kumplexe Form vun Kommunikatschoon in de Form vun Tekens, de alltohoop een Systeem formt. Dat Woord kann dorbi dat Systeem tohoop beteken, wo de Tekens vun de individuellen Blöck formt, oder alleen een oder welke vun de Tekens apart. Bannig faken warrt mit Spraak spezifischer dat Kommunikatschoonmiddel vun de Minsch, dat he dörch den Spraakkanaal hervörbringt, verstahn. Dat sind in de Form vun Kläng (spraken Spraak), neven de schreven Reflekschoon dorvun (schreven Spraak). Een vun de Hööftkenntekens vun düt Kommunikatschoonssysteem is dat dat alleen dörch de Minsch hervörbrocht, bruukt un begrepen warrn kann. Theorien to’n Oorsprung van Spraak unnerscheed sik wegen de verscheden Annamen, wat Spraak över all is. Dat givt Theorien, de sik up de Idee stütt, dat Spraak so komplex is, dat se nich slicht uut’n Nix upkomen is un so komplex as vandaag was. So’ne Slag Theorien nimt an, dat’t al eerste minner komplexe VörSpraken bi us vörminschlik Vörfaren geven het, de sik mit de jümmerto kumplexer wassen sind. Dat Gegendeel is de Sicht, dat Spraak een eenmalig minschlich Markmaal
Roger De Vlaeminck (* 24. August 1947 in Eeklo) is en ehmalger belgisch Radrennfohrer un weer in de 1970er Johren en vun de spoodriekste Klassikerfohrer vun den Radsport. De Vlaeminck is neben Rik Van Looy un Eddy Merckx de eenzig Fohrer, de all fiev Monumente vun den Radsport winnen kunn. Sien veer Siege bi Paris–Roubaix, de he in de „Hölle des Nordens“ tüschen 1972 un 1977 schafft hett, wurrn eerst 2012 dör sien Landsmann Tom Boonen egaliseert. Roger De Vlaeminck weer aber nich blots bi de Klassiker en ernst to nehmen Konkurrent vun Eddy Merckx. He weer woll noch so spoodriek as sien Landsmann, aber völsiediger. So wunn he je eenmal de Weltmeesterschap in' Cyclo-Cross bi de Profis un bi de Amateuren as ok dreemal de belgisch Meesterschap bi de Profis un tweemal bi de Amateuren in disse Radsportdisziplin. 1969, in dat Johr vun sien tweeten Amateursieg bi de belgisch Cyclo-Cross-Meesterschap, hett he sück ok den belgischen Strazenmeestertitel bi de Profis halt. Wieder wunn he 1972 den belgischen Meestertitel in dat Tweeer-Mannschapsfohren (gemeensam mit Patrick Sercu). De öllere Bröer vun Roger, Eric De Vlaeminck, weer ebenfalls internatschonal bannig spoodriek, weer aber mehr uü dat Dwarsdörfeldrennen spezialiseert. Tour de Suisse: 1975
Disse Artikel is man blots en Stubben. Du kannst Wikipedia helpen un em verbetern. Dat Internatschonale Einheitensystem, ok eenfach SI (för Franzöösch: Le Système international d'unités) nöömt, is dat moderne metrische System un is dat wichigste Eenheitensystem för physikaalsche Einheiten. De Oorsprung is in de Wetenschop, man aver vundaag is dat ok in de Weertschop un den Hannel dat wichtigste Einheitensystem. In de Europääsche Union un ok in de mehrsten anneren Staaten is dat Bruken vun SI dörch Gesett vörschreven. Dör SI warrt physikaalsche Einheiten för utsöchte Grötten fastleggt. Nich-physikaalsche Grötten (t.B. ut de Weertschop oder de Sozialwetenschop) warrt dör SI nich defineert. Dat SI is 1954 beslaten warrn un baseert vundaag op söven Basiseenheiten för söven Basisgrötten, de per Konventschoon fastleggt sünd. Physikaalsche Grötten laat sik ok anners as mit SI-Eenheiten opschreven. In Deelrebeden vun Forschung un Weertschop warrt dat ok noch maakt un is av un an ok na Gesett noch mööglich. Man Eenheiten ut mehr as een Systeem schöölt (wenn mööglich) nich mengeleert warr. Na den tweeten Weltkrieg geev dat 'n Barg vun Eenheitensystemen un ok Eenheiten, de to keen System tohöör. Welke dorvun weern Variatschonen vun dat metrische System (MKS-System), annere baseer op dat angloamerikaanschen Maatsystem.
Gravity betekent Gravity, US-amerikaansch Filmdrama ut dat Johr 2004, Gravity, US-amerikaansch Feernsehfilm ut dat Johr 2007, Gravity, US-amerikaansche Feernsehreeg ut dat Johr 2010, Gravity, US-amerikaansch Science-Fiction-Thriller ut dat Johr 2013, Gravity, süüdkoreaansch Ünnernehmen för Videospelen, Gravity, Stadt in Iowa, USA, Gravity R&D, ungaarsch IT-Ünnernehmen, Gravity Entertainment, US-amerikaansch Film- un Feernsehprodukschoonsfirma, Gravity Records, US-amerikaansch Independent-Musiklabel, Gravity Studios, US-amerikaansch Opnahmstudio för Musikprodukschonen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De SAO-Kataloog (Smithsonian Astrophysical Observatory Star Catalog) is en astronoomschen Steernkataloog vun’t Smithsonian Astrophysical Observatory. Opstellt weer de Kataloog üm 1966 rüm för’t astrometrische Utmeten vun Fotoplaten un för de Satellitengeodäsie. He bargt 259.000 Steerns in de Standard-Epoch 1950.0 mit schienbore Helligkeiten rünner bit 9m. Tohopenstellt weer de SAO-Kataloog ut de besten Borns, de dat to de Tiet geven hett, so as de AGK1- un AGK2-Katalogen, FK4, Cape Zone oder de General Catalogue (GC). An’n Noordhimmel wiest he en Nauigkeit vun ruchweg 0,5″ op, in’n Süden is he ’n beten wat slechter. De Kataloog besteiht ut 4 Bännen, de 152 Steernkorten bargt. Disse Korten wiest den vullstännigen Himmel in Delen vun 20°x20°. In de neesten Utgaav is de Epoch vun de Positschonen J2000.0. Al siet sien eersten Utgaav warrt in’n SAO-Kataloog ok de Tallen ut de HD- un BD-Katalogen angeven, as ok de Egenbewegen vun all Steerns. Dordör kann de Kataloog nich blots för Astrometrie un Geodäsie bruukt warrn, man ok för annere Saken as to’n Bispeel Stellarstatistik torüch bit in’t 19. Johrhunnert. De Beteken in’n SAO-Kataloog besteiht ut de Bookstavenreeg SAO un en Tall, de in achteihn 10°-Bänner towiest warrt. Binnen een Band sünd de Steerns na jemehr Rektaszension
De Willehad-Kapell weer bet 2011 en röömsch-kathoolsche Kapell in Cuxhoben an de Grodener Schossee 21 in dat Dekanat Bremerhoben von dat Bisdom Hilmssen. Ehren Naam hett se von’n Hilligen Willehad. Vondaag höört dat Rebeed von de Willehad-Kapell to de Karkengemeen von de Marienkark in Cuxhoben. 1955 hett de Karkengemeen von de Hart-Jesu-Kark dat Meyn’sche Huus in de Grodener Schossee köfft. 1956 hebbt se in dat böverste Stockwark von de Schüün, de op dat Grundstück steiht un 1892 boot worrn is, de Willehad-Kapell inricht. De Kapell weer eerst man lütt. 1961 hebbt se denn in dat Meyn’sche Huus en ne’e, wat gröttere Kapell inricht. 1967 hebbt se denn wedder ümboot un nu is de ganze Schüün as Kapell inricht worrn. An’n 25. August 1967 is se wieht worrn. De Kapell harr nu üm un bi 100 Plätz. Vör allen ok för de kathoolschen Gastarbeiders ut Spanien un Portugal weer de Kapell dor. In de Gebüden weren von 1958 af an ok en Kinnergoorn, von 1967 af an dat Spaansche Zentrum un en Twieg von de Caritas ünnerbröcht. De Kark is an’n 1. Oktober 2011 dör den Preester von de Marienkark, Christian Piegenschke, profaneert worrn. De spaansche Öllernvereen (Asociacion de Padres de
Meven, Mewen, Möwen oder Möven, ok Koben, Kobben oder (See)koaven un (Aas)koaben (in de Wetenschop Laridae) sünd kräftige, kregelige Watervagels, bannig gode Flegers un Swemmers mit ene krieschige Stimm. De groten Meven, so as de Manteldreger (Larus marinus), de Kobbe (Larus argentatus) un de Lüttje Manteldreger (Larus fuscus) dräägt enen roden Placken an dat Eck vun den Unnersnavel. De Kobbe, de Lüttje Seemöwe (Larus canus), de Lüttje Manteldreger un de Swattkoppmöwe (Larus ridibundus) nist an de düütschen Küsten, to’n Deel aver ok an Binnenseen un Strööm. De (grote) Manteldreger nist bloots in’n hogen Noorn un kummt in’n Winter ok bit an use Waterkant. Rügg un Flögels vun de Kobbe laat grau, de vun de Manteldreger un de Lüttje Manteldreger dargegen swart. Büsumer Vagels, Butendieksvagels, Buttluck, Kårben, Kobben, Korben, Kooven, Meeven, Mööven List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt deelwies na [1]
Lüder-Udo I. (* na 994; † 7. November 1057) weer von 1036 bet 1057 Graaf von Stood und von 1056 af an Markgraaf von de Noordmark. Lüder-Udo weer de eenzige Söhn von Graaf Siegfried II. von Stood, ut dat Huus von de Udonen un von Adela von Alsleben, Dochter von Graaf Gero von Alsleben. Na’n Dood von sien Vader 1037 is he Graaf von Stood un in’n Largo, Steiringgo, Swabengo un Hochseego worrn un Vaagd von Heeßel un Alsleben. Dat ole Rebeed von de Grafen von Stood leeg an de neddern Elv üm Harsfeld un Stood. Se harrn aver dör en Eh, de in dat 1. Drüddel von dat 11. Johrhunnert slaten worrn is, ok in’n Oosten von dat Sassenland Göder un Rechten. Lüder-Udo stünn vonwegen Voaagdie- un Grafenrechten in Kunflikt mit de Bremer Arzbischöp Adalbrand un Adalbert. He hett 1052/1053 sien Vedder Ekbert von Elsdörp-Stood doodslahn un von em arvt. 1044 is Willem, Söhn von Graaf Berend II. von Halslä, ne’en Markgraaf von de Noordmarkworrn. 1056 is dat sassische Heer von de slaavschen Lutizen in de Slacht bi Pritzlawa (Havelberg) slahn worrn. Willem is doodbleven un Kaiser Hinnerk III. hett Lüder-Udo I. de Noordmark as Lehn geven. Tosätzlich hett
De Bahnhoff Himmelpoorten is en Bahnhoff mit de Bahnhoffskategorie 6 un twee Gleise in dat Dörp Himmelpoorten. De Bahnhoff liggt an de Nedderelvbahn, de ut Hamborg kummt un na Cuxhoben geiht. De Bahnhoff höört as letzten Bahnhoff an de Nedderelvbahn noch to’n HVV. He liggt in’n Noorden von dat Dörp an de Landsstraat 113. 1881 hett de Nedderelvbahn apenmaakt, de von Horborg na Cuxhoben geiht. Dor is denn ok de eerste Bahnhoff mit Bahnhoffsgebüüd boot worrn. De Bahnverkehr in Himmelpoorten hett an’n 1. Juli 1881 anfungen. De Stoder Saattucht hett ehr Gelänn glieks bi’n Bahnhoff un fröher hett dat dor ok veel Göderverkehr geven. Dat is nu aver ganz vörbi. Nadem de Iesenbahnbrügg Heckthusen 1945 von de düütschen Truppen sprengt worrn is, hebbt britsche Pioneers en Behülpsbrügg mit man een Gleis nee boot. Disse Behülpsbrügg is bet vondaag bleven un dorüm hett de Nedderelvbahn, de ans twee Gleise hett, twüschen Himmelpoorten un Heckthusen man een. Dat Bahnhoffsgebüüd is in de Johren 1980 dichtmaakt worrn. In’n Juli 1994 is en Pavillion boot worrn, dat de Lüüd dröög op’n Tog töven köönt. De is aver von wegen Vandalismus 2001 al wedder dichtmaakt worrn. Enn Juni 2014 hebbt se em afreten. Dat Stellwark
Waterkroog (hoochdüütsch Wasserkrug) is en lütten Oort in de Gemeen Engelschopp (Samtgemeen Olendörp-Himmelpoorten) in’n Landkreis Stood, Neddersassen. De Naveröörd sünd Engelschopp in’n Noordwesten, Drochtersermoor, Gauensiekermoor, Ritschermoor un Aßlermoor in’n Noordoosten, Hammahermoor, Groot-Steernbarg un Hammah in’n Süüdoosten, Borg, Seemoor, Ossenpohl un Himmelpoorten in’n Süden, Löh un Bredenwisch in’n Süüdwesten un Neeland in’n Westen. Vör 1885 weer Waterkroog Deel von’n Klooster- un Masch-Distrikt von dat Amt Himmelpoorten. 1885 is de Oort denn Deel von’n Kreis Stood worrn, de 1932 mit de Kreise Jörk un Keden to’n hüdigen Kreis Stood tohoopgahn is. Waterkroog hett al jümmer to Engelschopp tohöört un weer keen egen Gemeen. Waterkroog is evangeelsch-luthersch präägt un höört to dat Kaspel von de Petrus-Kark in Host. För de Kathoolschen is de Hillig-Geist-Kark in Stood tostännig. För Waterkroog is de Freewillige Füürwehr Engelschopp mit tostännig. Waterkroog liggt an de Kreisstraat 62, de in’n Noordwesten na Engelschopp un Neeland löppt un in’n Süüdwesten över Borg un Ossenpohl na Himmelpoorten an de Bundsstraat 73 ran geiht. Na Oosten to geiht von de K 62 de K 63 af, de över Hammohermoor un Groot-Steernbarg geiht. De nächste Opfohrt op en Autobahn is de Opfohrt 2 Stood-Süüd in Stood op de Autobahn 26 (Afsnidd Stood–Hamborg), wat
Siegfried II. (* wohrschienlich 965; † 6. Januar oder 1. Mai 1037) weer von 1016 bet to sien Dood Graaf von Stood. Siegfried is wohrschienlich 965 as Söhn von Hinnerk den Kahlen un siene Fro Judith (ut dat Geslecht von de Konradiners) boren. 994 hett he Adele von Alsleben freet. De beiden hebbt de Kinner Lüder-Udo (* 994), Irmgard un Bertha hatt. Siegfried II. weer Graaf in’n Swabengo un in’n Noorddöringengo un Vaagd in Alsleben. As sien Vader doodblifft, warrt toeerst sien Broder Hinnerk de Gode Graaf von Stood. As Hinnerk 1016 denn ok doodblifft, is Siegfried an’e Reeg. Grafen von Stood Hinnerk I. (–976) • Hinnerk II. (976–1016) • Siegfried II. (1016–1037) • Lüder-Udo I. (1037–1057) • Lüder-Udo II. (1057–1082) • Hinnerk III. (1082–1087) • Lüder-Udo III. (1087–1106) • Rudolf I. (1106–1114) • Hinnerk IV. (1114–1128) • Friedrich (1128–1135) • Rudolf II. (1135–1144) • Hartwig (1144–1145) Normdaten: GND: 14187368X (OGND, AKS) | VIAF: 128593676 | Wikipedia-Personensöök